EN NETFLIX-SERIE
Siden Devi stoppet Aneesa fra å bytte skole,
så snakket Ben med henne igjen.
Skjer'a, David?
Ikke mye.
En fugl ble sittende fast i pipa vår i morges.
Han snakket med henne,
når munnen hans ikke var limt fast på Aneesas.
Men Devi kunne ikke være sur for at de var et par.
Alt var helt lovlig.
-Har du ingenting imot det? -Det går bra.
Jeg elsker at dere er sammen. Jeg er deres største fan! Deres stan.
Takk, Devi. La oss bare be om at foreldrene mine aldri finner det ut,
ellers blir det adjø til min første kjæreste og hei til hjemmeskole.
Hei!
-Hva skjer? -Hvordan går det?
Går det bra?
Gamle Devi hadde ikke orket dette.
Men nye Devi prøvde en modnere tilnærming.
På en måte.
Beklager, mente ikke å skremme deg.
Pokker, Fab, har du på deg lærjakke?
Jepp. Eve tok meg med på shopping.
Se på disse glidelåsene. Noen har ikke lommer engang!
Hei! Siden vi alle er her, skal vi dele en limo til vinterballet?
-Ja! -Elsker det.
Å, dronning!
Nydelig! Devi, hva med deg?
Finner du noen å gå med?
Ja. Ja.
Jeg har noen kandidater. Et par gutter i rotasjonen.
Hun lyver. Hun har ingen.
Glem kavalerer. De er der for å holde veskene våre og se søte ut.
-Er det alt jeg er for deg? -Ja.
-Å ja? -Ja. Det er akkurat det…
Jeg vil ikke sitte på i limoen,
for jeg brukte hele barndommen i en magisk en på TV.
Malcolm, jeg beklager…
Det at du foreslår det, gjør at jeg føler meg usett av partneren min.
Hva tenker du, liksom?
-Er du åpen for en partybuss? -Jo da, sikkert. Jeg elsker partybusser!
Du, El?
Ja?
Jeg likte ikke måten han pratet til deg på.
Det var som videoen om kontrollerende tenåringsforhold.
Fra 80-tallet der fyren knuser en kassett- spiller og nekter jenta leggvarmere?
Ja, og hun gråter oppi mappa si!
Du kjenner ham ikke som jeg. Det er sånn vi er med hverandre.
Jeg lover, det går bra.
Det er bokstavelig talt det jenta sa i den videoen.
Skjer'a, Sash?
Ja. Skjer'a, Sash?
Dere, jeg har satt sammen den feteste planen for dere to.
Etter skolen spiser dere salat med kule veganere,
kombucha med mindre kule veganere, og i morgen er det volleyball…
Faktisk, Sasha,
så har jeg robotikkøvelser på mandager, onsdager og fredager.
Fab, robotikk kan vente. Vi har kvittet oss med nerdeklærne dine.
Vi må få deg og Eve ut til folket. Ingen stemmer på folk de ikke kjenner.
Vi må føre kampanje, henny!
Det er mye å be om å droppe robotikk,
men tenk over hvor meningsfylt det blir for skeive når vi vinner.
Jeg vet det.
Men jeg er robotikklagkaptein. Jeg kan ikke droppe dem.
De er sikkert vant til å være droppet.
Hei!
Hva med et kompromiss?
Kanskje du hopper over øvelse denne uken på mandag og onsdag?
Men videre så skal Sasha planlegge rundt robotikken. Ok?
Ja, ok. Ja, det kan funke.
Jeg står ved at jo færre roboter, jo bedre.
Men greit. Avtale.
Å faen!
I fokuset på å ordne opp med Aneesa
hadde Devi glemt en annen som også var sint på henne.
Vil du ha gode karakterer, vær god elev. Jeg kan ikke holde deg i hånda!
Ja. Virker som at hun må innom enda et sted på unnskyldningsturneen.
Hei! Paxton!
Hva var ditt minne om vår siste samtale?
Du skrek på meg som et dumt barn.
Jeg ser at du tolker det dit hen,
men jeg hadde akkurat blitt bortvist og var på et følelsemessig voldsomt sted.
Glem det. Jeg bryr meg ikke.
Seriøst? Sykt bra!
Vi kan prate om ekstraundervisning…
Jeg tror ikke jeg trenger det mer.
Jeg tar ditt råd og gjør det selv. Vil ikke at du skal "holde meg i hånda".
Greit, siden vi nærmer oss slutten av Den store Gatsby,
og fordi jeg ikke orker flere stiler om symbolikken av det grønne lyset,
så skal vi gjøre dette. Vi skal ha en liksom-rettssak.
For hva da? Vi vet at George Wilson drepte Gatsby.
Vet du hva? George Wilson står ikke for retten.
Vi skal finne ut om vår favoritt-rikunge,
Daisy Buchanan, også burde stilles for retten for drapet på Jay Gatsby.
Hva sier dere? Det er kreativt som pokker.
Jeg har valgt oppgavene deres.
Aktorat, forsvar, vitner og så videre.
Devi! Du, og jeg Ben er forsvaret. Vi får jobbe sammen. Er ikke det kult?
Fett!
Ser ut som vi er aktoratet.
Skal jeg gjøre alt og fortelle dere hva dere skal gjøre?
Fett. Bare gi meg masse rekvisitter. Det er jeg god til.
Hva? Nei! Jeg vil bidra. Jeg leste faktisk boken.
Greit, kult. Vi samarbeider.
Men ikke jeg, sant?
Ja! Du også, rare skuespillergutt med for mange ringer.
-Slutt. -Hva?
La oss begynne.
Det står her at gruppa vår er forsvaret og Daisy, men ikke hvem som er hvem.
Jeg burde være advokat.
Jeg er hypermaskulin, og pappa er advokat.
Jeg burde være den andre advokaten. Jeg er på skolens liksom-rettssakslag
og har hørt at jeg har en usympatisk personlighet.
Aneesa, du er vår Daisy.
Seriøst?
Jeg ville også være advokat.
Jeg kjenner meg ikke igjen i Daisy.
Hun er lettsindig og ustabil, og kaster fra seg en god mann uten grunn.
Godt poeng. Devi, du er Daisy.
Hva for noe?
Benny, skal vi ha matchende dresser?
-Hva? Ja! -Ikke sant?
Jeg henter en brus.
Går det bra? Ser ut som tortur. Den kilekampen varte evig.
Hvilken? Det har vært fire.
Herregud! Nå må du gi deg, gutt!
Jeg prøver å være moden, Kamala, men det er så vanskelig.
Ja, du trenger litt hjelp av familien.
Jeg tok med pappas rettssaksbøker. Dette er en favoritt.
Vi burde se noen episoder med How to Get Away with Murder.
Dere, beklager å avbryte, men Devis bestemor ville bli med.
Hun levde nesten på 20-tallet.
Hallo, tante.
Hjelp meg ned, barn. Ikke rør hofta mi! For skjør.
Ikke bry dere om meg. Jeg skal bare høre på.
Kamala hadde reddet dagen
og ga Devi en pause fra hennes personlige prøvelse,
men Devi visste at det var midlertidig, og at hun ville måtte prate med dommeren.
Vi burde begynne med å skrive opp fakta.
Greit. Daisy kjørte bilen som drepte Myrtle.
Her er tanken min.
Hva om dere tar dere av fakta, og så spiller jeg på følelser?
DAISY KJØRTE BILEN
Hvordan vil du gjøre det?
Ved å være Gatsbys spøkelse.
Er det så du slipper å jobbe?
Det er mye jobb å spille med øynene.
Greit. Hvem bryr seg? Du er et spøkelse.
Utmerket. Jeg ser i baderomsspeilet og prøver å skremme meg selv.
SNAKKES I KVELD, KJÆRE?
TOM OG MYRTLES FORHOLD
TAKK FOR BILDENE, DU ER SÅ SØT
ELSKER DET NÅR DU ER SKITTEN
Er det en sjanse for at disse meldingene er platoniske?
Nei.
Mr. Kulkarni, jeg må bytte roller. Jeg kan ikke være forsvaret.
Kan du bare komme og si: "Hallo, Mr. Kulkarni"?
Eller: "Din hjemmelagde pizza lukter digg"?
Har ikke tid til småprat, Mr. K! Det er krise, og pizzaen lukter normalt.
Først og fremst, ikke diss pizzaen min om du trenger hjelp.
-Og du kan ikke bytte roller. -Jeg kan ikke jobbe med Ben og Aneesa.
De klår bare på hverandre, og Ben og jeg har en fortid.
En ufin fortid.
La meg fortelle deg en historie.
Min eks og jeg slo opp rett etter at vi meldte oss på kokkekurs,
og nå ses vi hver onsdag.
Hvorfor går du ennå?
Fordi jeg betalte for 11 uker.
Skal jeg la henne lage deilig date-mat på min regning?
Hadde du et poeng?
Poenget er, jeg ser henne hver uke og blir mint på
alt som irriterer meg ved henne.
Den kaklende latteren, overbruken av ordet "tilfeldig",
eller måten hun alltid prater om semesteret i London på.
-Det er kult. -Nei, det er ganske banalt.
Avstand gjør kjærligheten sterkere,
og nærhet får hjertet til å ville spy,
så kom deg tilbake til gruppen
og la den gutten irritere dritten ut av deg.
Ok.
Og hils kusinen din.
Pizzaen gjør deg tørst, eller, Mr. K?
Hei. I går så jeg mobilen til Malcolm,
og det var masse mistenkelige meldinger.
Æsj! Hvem i helvete er Isabella?
Hurpa han er utro mot El med!
Han spiller både foran og bak ryggen hennes. Han er rent søppel!
Jeg vet! Hvordan sier vi det?
Mange ser på juss som kjedelig,
men jeg ser på grunnloven som et levende, pustende dokument.
Devi hadde glemt hvor slitsom Ben var.
Jeg dro på premieren av Baz Luhrmanns Den store Gatsby.
Ja, den med Leo. Pappa og Baz spiller squash av og til.
-Hæ? Så kult! -Jeg vet det.
Bare plast. Kom igjen!
Herlig! Jeg tror vi er ferdig.
Vi har gjort store fremskritt i dag.
-Hva tror du, Devi? -Definitivt. Masse fremskritt.
Devi var lettere til sinns.
Ved å endre innstilling, forvandlet hun Ben fra drømmemann
til den irriterende dusten han alltid var.
Devi, hva smiler du for?
Moren din sa at hun forlater oss!
Jeg spiser bare ikke middag her i kveld.
Jeg skal se Frost/Nixon på Taper Forum.
Kan jeg bli med? Jeg elsker enkle stykker.
Hva? Nei! Beklager, mente ikke å være krass.
Det er bare noen folk fra jobben,
som meg og Tracey…
Du kunne advart meg før jeg kjøpte fire porsjoner blomkål.
Jeg visste ikke at vi kastet bort mat.
Kanskje jeg burde spyle penger ned i do.
Aiyyo! Cari. Jeg spiser før jeg går.
Takk.
Devi, fortell om dagen din.
Dagen min var helt grei.
Mr. Kulkarni lærte meg en viktig lekse.
Bare én? Amerikanske offentlige skoler, altså.
Og han hilste til deg, Kamala.
Gjorde han?
Si at jeg hilser tilbake.
Rødmer Kamala? Jøss!
Om Mr. K hadde hilst til meg, hadde jeg ikke rødmet.
Jøss, dette var vibber.
Er det en inngripen?
Jeg lukter ikke på tusjer mer. Det var én vanskelig uke.
Nei! Vi feirer bare ånden din.
Kamilleblom og krystaller?
Ok.
Kanskje vi er her for å fortelle deg at Malcolm kanskje er utro mot deg.
Hva?
Unnskyld, El.
Jeg så mistenkelige meldinger på mobilen hans.
Kanskje det var en misforståelse. Malcolm er en lidenskapelig tekster.
Han la til auberginer da han stemte på Idol.
Det var ikke det han skrev.
Det krypet!
Hvem er skjøgen Isabella?
Vet ikke, men hun er ingen Eleanor Wong!
Malcolm suger, og du fortjener bedre.
Du fortjener Daniel Day-Lewis som får kona til å leve med Abraham Lincoln.
Mitt ideal.
VI støtter deg. Glem Malcolm. Jeg blir følget ditt på ballet.
Si meg, hvilken eterisk olje trenger du?
Sandaltre, takk.
Det er åpent.
Hei! Hvor er Aneesa?
Hun har fotballkamp i Pasadena, så det er bare meg og deg i dag, David.
Ok, kult.
Det er ikke mye igjen å gjøre, og jeg har valgt antrekket mitt som Daisy.
Inspirert av Lindsay Lohans rettssak.
Herlig! Nei da, vi er på god vei.
Jeg håper ikke det har vært for rart å jobbe med meg og Aneesa.
Nei, det er kult.
Du og Aneesa er et veldig bra par.
Hun er superkul, og du…
…fortjener å være med en som er superkul.
Takk.
Ja, for jeg liker henne.
Og alle er bedre enn Shira.
Eller meg, for den saks skyld.
Jeg var en dårlig kjæreste.
Unnskyld for det.
Du blir bedre neste gang. Bare hold deg til én fyr.
Jeg skal prøve. Men jeg er bare så umettelig.
Orden i retten!
Vi presiderer ved saken Folket mot Daisy Buchanan,
i saken om drapet på en Mr. Jay Gatsby.
La aktoratet begynne med åpningsinnlegget sitt.
Ærede dommer, Daisy Buchanan er grunnen til at vi er her i dag,
og grunnen til at Mr. Gatsby ikke er det.
Ikke i legemlig form, i det minste.
Uansett, om Daisy ikke kjørte på Myrtle Wilson
og lot Mr. Gatsby ta skylda,
så hadde ikke Wilson tenkt at Mr. Gatbsy var konas elsker,
og hadde derfor ikke drept ham.
Takk.
Takk til aktoratet.
Forsvaret, åpningsinnlegget deres?
"Stemmen hennes er full av penger."
Det er sånn Jay Gatsby beskrev Daisy.
Aktoratet har gitt en enkel vurdering av saken.
Ikke vondt ment.
Det er ikke Daisys feil at Gatsby er død.
Feilen ligger i klassisismen og materialismen på 20-tallet,
og samfunnet Daisy levde i, som ga henne intet annet valg enn å avvise Gatsby,
noe som ledet til hans undergang.
Derfor er tiltalte ubestridelig…
…uskyldig.
Mikrofondropp.
Ok.
Aktoratet, deres første vitne.
Vi kaller inn Nick Carraway, fortelleren i boken.
Nick, fortell hvorfor du mener at Daisy er skyldig.
Fordi hun avviste gutten min,
selv om Gatsby ga henne fete fester og hadde en fet kåk og greier.
Men du innrømmer samfunnsproblemene som ledet til Gatsbys død.
Derfor flytter du til Midtvesten.
Gjør jeg? Så kjipt. Jeg så bare første halvdelen av filmen.
Trent, jeg er her! Du burde ikke innrømme det.
Forsvaret, tid for deres vitne.
Vi innkaller tiltalte, Daisy Buchanan.
Om det behager retten, så er jeg et offer for mine omstendigheter.
Som en kvinne fra denne æraen, kan jeg bare gifte meg godt.
Dere husker kanskje at kvinner bare fikk stemmerett i 1920.
Godt sagt, Miss Buchanan. Skal vi ta noen avsluttende argumenter?
Forsvaret kan begynne.
Så, til slutt,
så er Daisy Buchanan uskyldig fordi…
Beklager. Jeg vet ikke hvor jeg la det.
Jeg kan ikke finne det, men samfunnet og greier.
Som kollegaene mine sa.
På grunn av det så kan hun… ikke være skyldig.
Takk.
"Samfunnet og greier", hva?
Jeg hører bare unnskyldninger fra den siden.
På tide at denne kvinnen tar ansvar for sine handlinger!
Daisy Buchanan fyrte kanskje ikke av,
men hun er skyldig for å ha drept Jay Gatsby,
for da hun valgte Tom foran ham, så stoppet hun hjertet hans.
Derfor var han død lenge før kulen kom inn i kroppen hans.
Aktoratet avslutter.
Dæven! Godt jobbet, Miss Torres.
Det hadde ikke holdt mål i retten, men det holder mål i litteraturens rett.
Retten holder med aktoratet!
Daisy Buchanan, du er skyldig for drapet på Jay Gatsby.
Tapte jeg?
-I en akademisk konkurranse? -Det gjorde du.
Ja, vi vant!
Hva skjedde med notatene dine?
Jeg vet ikke. Jeg heiv dem i sekken, og så blandet de seg.
Beklager for det.
Du er vel ikke sur?
-Nei. Nei! Selvfølgelig ikke. -Ok.
Jeg er ikke sur for at jeg tapte, for avslutningsargumentet ditt var så bra!
"Han var død før kulen kom inn i kroppen hans."
-Takk. -Hei! Dere to!
Vet dere hva?
Meldingene til Malcolm kom fra agenten om en rolle.
Hun er 73 og stolt aseksuell, så det er ikke romantisk.
Ja, særlig! Hun kalte ham "babe" og sa at han "så søt ut" når han er skitten.
Fordi jeg fikk en rolle som stemmen til Babe i Babe 3: Space Pig.
Å faen.
Unnskyld. Vi prøvde bare å være gode venner.
Er det det dere sier til dere selv?
Jeg ser bare umodne barn som ikke er glad på vegne av en venn.
På tide å få deg nye venner.
Han er kanskje ikke utro,
men han er fortsatt en giftig, nedlatende drittstøvel!
Hei!
De eneste giftige her er dere to.
Slutt å få oss til å slå opp.
Jeg velger å være med Malcolm!
"Hva sier dere til det?" Damon, Good Will Hunting.
Skal jeg uansett ta forholdsråd fra dere?
Fabiola, du er en Eve-klone.
Og Devi, hva er det du vet om forhold?
Du har aldri vært i et, og den dobbeltspillingen din teller ikke.
Eleanor…
Bare fordi privatlivet deres stinker,
betyr det ikke at dere må drite på mitt!
I løpet av uken
hadde Devi gjort sitt beste for å være en uselvisk og moden venn,
og hva gjorde det?
Her gikk hun og gråt på gata som en gal.
Hei.
Trenger du skyss?
Det går bra.
Du ser ikke bra ut. Du ser hoven ut.
Kom igjen.
Fab, Fab, Fab. Der var du.
Jeg kommer straks.
-Nei. -Hva?
Shira har boblebadfest, og vi har fått invitasjon.
Eve er i bilen. Kom!
Jeg gikk glipp av to øvelser, og vi skulle planlegge rundt dem.
Jeg vet ikke når Shira drar frem Frozé-maskinen
og inviterer poppisene til å komme i bikinien.
Jeg vet bare at vi må dra på dette,
så la oss slurpe i oss frossenvin og gjøre deg til gresshoppedronning.
Kom igjen!
Hvorfor gråt du?
Jeg kranglet skikkelig med Eleanor.
Virker som du krangler med en del folk.
Paxton, unnskyld for at jeg kjeftet på deg.
Ja, du var veldig frekk,
men jeg har prøvd å ta rådet ditt.
Jeg så, og se, laget ditt vant i dag.
Ikke takket være meg.
Jeg forstår det ikke.
Jeg jobbet så hardt jeg kunne,
og ble most av han du var utro mot meg med.
Kanskje jeg er dum.
Du er ikke dum.
Ja, men jeg er ikke smart.
Kan jeg gi deg et ikke-kjeftende råd?
Jeg tror ikke du jobbet så hardt som du kunne.
Jeg tror du gjorde oppgaven
men om du ville forbløffe lærerne, så måtte du overgått deg selv.
Hva er det meste du gjorde i svømming?
En gang svømte jeg til San Diego ved et uhell.
-Hva? Fra Los Angeles? -Ja.
Wow! Ja vel. Svøm til San Diego på skolen.
Ok. Jeg skal prøve på det.
Kan du stoppe ved den brannhydranten? Du ser den ikke fra huset mitt,
og mamma må ikke se at du kjørte meg.
Jeg vil helst aldri ha noe med moren din å gjøre igjen.
Men jeg lover, jeg er en ny kvinne.
Fra nå av er jeg så iskald som en Slurpee.
Jeg tror det når jeg ser det.
Jøss, er det en Maybach? Sykt kult!
Jeg kjenner igjen den bilen.
Er det moren din? Med en fyr?
Jepp, det er ansiktet til en jente som skjønner at moren er på date. Uff da!
Tekst: Ekaterina Pliassova